**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2019. június 19-i ülésére)

### TÁRGY: A PIAC FENNTARTÓI ÉS ÜZEMELTETŐI FELADATAINAK ELLÁTÁSÁRÓL SZÓLÓ MEGÁLLAPODÁS MÓDOSÍTÁSA

Kiskőrös Város Képviselő-testülete a 114/2011. és a 186/2012. számú határozataiban döntött Kiskőrös Város Önkormányzata (a továbbiakban: Önkormányzat) kizárólagos tulajdonában álló, 2035/17. hrsz-on nyilvántartott, az ingatlan-nyilvántartás adatai alapján kivett piactér és bolt művelési ágban lévő, 2288 m2 alapterületű, „zöldséges piac” elnevezésű ingatlan - a piaccsarnokban található négy üzlethelyiség kivitelével – fenntartói és üzemeltetői feladatainak ellátása érdekében a Kiskőrösi Önkormányzat Kommunális Szolgáltató Korlátolt Felelősségű Társaság (a továbbiakban: KŐRÖSKOM Kft.) részére 2013. december 31. napjáig történő térítésmentes átadásáról.

A Képviselő-testület a 193/2013. számú határozatával 2014. december 31. napjáig, a 158/2014. számú határozatával 2015. december 31. napjáig, a 150/2015. számú határozatával 2016. december 31. napjáig, a 194/2016. számú határozatával 2017. december 31. napjáig, a 195/2017. számú határozatával 2018. június 30. napjáig, valamint a 74/2018. számú határozatával 2019. június 30. napjáig meghosszabbította a fentiekben nevesített piac fenntartói és üzememeltetői feladatok ellátására vonatkozó jogviszony időtartamát.

Schäffer Tamás András a KŐRÖSKOM Kft. ügyvezetője kérelmet nyújtott be a piac fenntartói és üzemeltetési feladatinak ellátására vonatkozó jogviszony ismételt meghosszabbítása érdekében.

Az Önkormányzat kizárólagos tulajdonában lévő, 2035/17. hrsz-on nyilvántartott, „zöldséges piac” megnevezésű ingatlan jelenlegi formája, működése és üzemeltetése a hatósági előírásoknak és a vonatkozó jogszabályok rendelkezéseinek megfelel.

A TOP-1.1.3-16 kódszámú „Helyi gazdaságfejlesztés” című pályázati eljárás keretében új termelői piac, piaccsarnok kialakítása van folyamatban. A beruházás megvalósulását követően válik indokolttá az új termelői piac fenntartói és üzemeltetői feladatainak ellátásáról szóló megállapodás újrafogalmazása.

Fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.

**Kiskőrös, 2019. június 11.**

**Domonyi László sk.**

**polgármester**

### HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzatának kizárólagos tulajdonát képező, 2035/17. hrsz-on nyilvántartott, az ingatlan-nyilvántartás adatai alapján kivett piactér és bolt művelési ágban lévő, összesen 2288 m2 alapterületű, beépített,,zöldséges piac” elnevezésű ingatlan tekintetében a Kiskőrös Önkormányzat Kommunális és Szolgáltató Nonprofit Korlátolt Felelősségű Társaság (székhely: 6200 Kiskőrös, Petőfi Sándor utca 108., cégjegyzékszám: 03-09-100370, statisztikai számjel: 10495995-3811-113-03, adószám: 10495995-2-03, képviseli: Schäffer Tamás András ügyvezető) és Kiskőrös Város Önkormányzata között fennálló piac fenntartói és üzemeltetői feladatok ellátására irányuló jogviszony határozott időtartamra, 2019. július 01. napjától 2020. június 30. napjáig meghosszabbításra kerüljön.
2. felhatalmazza a Polgármestert a határozat-tervezet mellékletét képező, a piac fenntartói és üzemeltetői feladatainak ellátásáról rendelkező megállapodás IX. számú módosításának aláírására.

**Felelős:** polgármester

**Határidő:** azonnal